
Изх. № 691 /27.07.2017 г.

ДОКЛАДНА ЗАПИСКА
от д-р Христо Дечев Дечев, 
управител на  „Комплексен онкологичен център-Бургас" ЕООД
ОТНОСНО:  Кандидатстване на „КОЦ Бургас” ЕООД за финансиране от „Регионален фонд за градско развитие“ АД 
УВАЖАЕМИ ОБЩИНСКИ СЪВЕТНИЦИ,

   Уведомявам Ви, че „КОЦ-Бургас“ ЕООД има желание да кандидатства за финансиране по инициативата JESSICA от „Регионален фонд за градско развитие“ АД, Приоритетна ос 1 на Оперативна програма „Регионално развитие 2014-2020“,  в областта на лечебни, профилактични и здравни заведения, с проект, с наименование „Техническо обновление и модернизация на медицинска апаратура, реконструкция и ремонт на сграден фонд“.

Кандидатстването е необходимо, за да може да бъде осъществено изграждането и оборудването на сграда за разполагане на сектор за „РЕТ-СТ изследвания” и сектор „Брахитерапия” към Отделението по лъчелечение. 

Финансирането ще бъде осигурено с привлечени средства по инициативата JESSICA в размер на 6 000 000 (шест милиона) лева без ДДС. 

За изготвяне на коректни документи за кандидатстване ще бъде необходимо да се сключи договор за оказване на консултантски услуги с фирма, която има опит в кандидатстването по такъв тип проекти.

Съгласно разпоредбата на чл.12, т.20 от Наредбата за реда, по който Община Бургас участва в учредяването и упражнява правото си на собственост в търговските дружества, Общински съвет – Бургас, упражнявайки правата на едноличния собственик на капитала на дружеството (принципала Община Бургас), следва да даде принципно съгласие за кандидатстването на „КОЦ– Бургас” ЕООД за финансиране от „Регионален фонд за градско развитие“ АД на цитирания проект „Техническо обновление и модернизация на медицинска апаратура, реконструкция и ремонт на сграден фонд“. 

Предвид гореизложеното, на основание чл. 21, ал. 1, т. 24 и ал. 2 от Закона за местното самоуправление и местната администрация във връзка с чл.12, т.20 от  Наредбата за условията и реда за  упражняване правата на собственост в търговски дружества, участието в граждански дружества и сключването на договори за съвместна дейност от Община Бургас, предлагам Общински съвет - Бургас да вземе следното:

Р Е Ш Е Н И Е:

        
Дава съгласие „Комплексен онкологичен център-Бургас” ЕООД да кандидатства за заемообразно финансиране от „Регионален фонд за градско развитие“ АД за проект „Техническо обновление и модернизация на медицинска апаратура, реконструкция и ремонт на сграден фонд“ и сключи договор за  оказване на консултантски услуги с фирма, която има опит в кандидатстването по такъв тип проекти. 


С УВАЖЕНИЕ:

УПРАВИТЕЛ НА 

„КОЦ-БУРГАС” ЕООД:

......................................
(д-р Хр. Дечев)

